Benɛ Israel bi ɔmɛ ya su Si Womi Zugba a nɔ ɔ, he nɛ a ma kpe he bo tsu ɔ ngɛ ɔ ji he nɛ a jaa Mawu ngɛ. Osɔfohi tsɔɔ nihi Mlaa a, nɛ kojoli hyɛɔ ma a nɔ. Munyuhi nɛ ngɛ fã nɛ ɔ mi ɔ tsɔɔ bɔ nɛ ke nɔ ko mwɔ e yi mi kpɔ, aloo e pee nɔ́ ko ɔ, e ma nyɛ maa ye ni kpahi awi aloo a ma ná he se ha. E sa nɛ Israel no fɛɛ Israel no nɛ e ye Yehowa kɛ e nyɛmi nɔmlɔ anɔkuale. Moo tsɔɔ bɔ nɛ nɔ hyɛmi nɔ́ kpakpa nɛ Dɛbora, Naomi, Yoshua, Hana, Yɛfta biyo ɔ kɛ Samuɛl pee ɔ ye bua ni kpahi ha. Moo ma nɔ mi kaa, Gibiɔn bi ɔmɛ, kɛ ni komɛ hu kaa Rahab, Rut, kɛ Yaɛl pi Israel bimɛ, se a kɛ a he ya bɔ Israel bi ɔmɛ ejakaa a na kaa Mawu kɛ mɛ ngɛ.
NGƐ FA NƐ Ɔ
Mawu ha Yoshua blɔ tsɔɔmihi nɛ ma nyɛ maa ye bua wɔ hu mwɔnɛ ɔ.
Yeriko gbogbo ɔmɛ hule. Se Rahab we ɔ lɛɛ e hule we, e ngɛ mi kaa a ma e we ɔ ngɛ gbogbo ɔ nɔ.
Yoshua sɔle ha Mawu ke: 'Pu, moo da si!' Anɛ Mawu ha heto lo?
Benɛ Yoshua gbo se ɔ, Israel bi ɔmɛ bɔni amaga jami. Níhi a mi ba wa ha mɛ, se Yehowa gu Kojolɔ Barak, kɛ gbalɔyo Dɛbora, kɛ Yaɛl kɛ e bo tsu plɛɛko ɔ nɔ kɛ ye bua mɛ!
Yihi enyɔ nɛ a hunomɛ gbo kpale kɛ ho Israel ya. A kpɛti nɔ kake nɛ a tsɛɛ lɛ ke Rut ɔ ya tsu ní ngɛ Boaz ngmɔ mi nɛ Boaz bua jɔ e he.
Benɛ Midian bi ɔmɛ hao Israel bi ɔmɛ hluu ɔ, Israel bi ɔmɛ kpa Yehowa pɛɛ konɛ e ye bua mɛ. Kɛ Gidiɔn ta buli nɛ a he pi ɔ plɛ kɛ ye a he nyɛli nɛ a yibɔ ji 135,000 ɔ nɔ ha kɛɛ?
Ɛlkana kɛ Hana, kɛ Penina, kɛ e bimɛ ɔmɛ ya ja Mawu ngɛ kpe he bo tsu ɔ ngɛ Shilo. Hana sɔle ngɛ sɔlemi we ɔ kaa Mawu nɛ ha lɛ binyumu. Jeha kake se nɛ a fɔ Samuɛl!
Mɛni Yefta wo si kaa e maa pee, nɛ mɛni he je? Kɛ Yefta biyo ɔ pee e ní ngɛ e tsɛ ɔ si womi ɔ he ha kɛɛ?
Osɔfo Nɔkɔtɔma Eli binyumuhi enyɔ sɔmɛ ngɛ sɔlemi we ɔ, se a yi Mawu mlaa amɛ a nɔ. Samuɛl ngɛ slɔɔto ngɛ a he, nɛ Yehowa kɛ lɛ tu munyu.
Mawu ha nɛ Samson ná he wami slɔɔto konɛ e kɛ ye Filisti bi ɔmɛ a nɔ kunimi, se Samsin pee juɛmi ko nɛ dɛ, nɛ a Filisti bi ɔmɛ nu lɛ.